31995R1565
L 150/23
JURNALUL OFÍCIAL AL UNIUNII EUROPENE
REGULAMENTUL (CE) NR. 1565/95 AL COMISIEI
din 30 iunie 1995
de modificare a Regulamentului (CE) nr. 2248/94 de instituire a supravegherii comunitare a posteriori a importurilor de anumite cabluri de oțel originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (1), în special articolul 11 alineatul (2),
având în vedere Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a Regulamentelor (CEE) nr. 1765/82, (CEE) nr. 1766/82 și (CEE) nr. 3420/83 (2), astfel cum a fost modificat ultima dată prin Regulamentul (CE) nr. 839/95 (3), în special articolul 9,
întrucât Regulamentul (CE) nr. 2248/94 al Comisiei (4) a instituit supravegherea comunitară a posteriori a importurilor în Comunitate de toroane, frânghii, cabluri, benzi împletite, sapane și alte articole similare, din fier sau oțel, neizolate electric, originare din țările terțe și care intră sub incidența codurilor NC 7312 10 91, 7312 10 95 și 7312 10 99;
întrucât, începând cu 1 ianuarie 1995, Regulamentul (CE) nr. 3115/94 al Comisiei (5) a înlocuit codul NC 7312 10 91 cu codul 7312 10 82 și codul NC 7312 10 95 cu codurile 7312 10 84, 7312 10 86 și 7312 10 88;
întrucât codurile Nomenclaturii Combinate privind produsele supuse supravegherii comunitare a posteriori în conformitate cu Regulamentul (CE) nr. 2248/94 ar trebui modificate în consecință,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 2248/94, fraza „codurile NC 7312 10 91, 7312 10 95 și 7312 10 99” se înlocuiește cu „codurile NC 7312 10 82, 7312 10 84, 7312 10 86, 7312 10 88 și 7312 10 99”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 1995.